# Den Europæiske Unions C 147A/26.

| | ISSN 1977-0871 |
| --- | --- |
| Den Europæiske Unions
  Tidende | C 147A |
| | |
| Dansk udgave | Meddelelser og oplysninger | 64. årgang26. april 2021 |

ISSN 1977-0871

Den Europæiske Unions

Tidende

C 147A

Dansk udgave

Meddelelser og oplysninger

64. årgang26. april 2021

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2021/C 147 A/01 | Indkaldelse af interessetilkendegivelser med henblik på udvælgelse af den faste højtstående formand og næstformand for det panel, der er omhandlet i artikel 143 i forordning (EU, Euratom) 2018/1046 og deres stedfortrædere | 1 |

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2021/C 147 A/01

Indkaldelse af interessetilkendegivelser med henblik på udvælgelse af den faste højtstående formand og næstformand for det panel, der er omhandlet i artikel 143 i forordning (EU, Euratom) 2018/1046 og deres stedfortrædere

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 26.4.2021 | DA | Den Europæiske Unions Tidende | CA 147/1 |
| --- | --- | --- | --- |

26.4.2021

DA

Den Europæiske Unions Tidende

CA 147/1

---

Indkaldelse af interessetilkendegivelser med henblik på udvælgelse af den faste højtstående formand og næstformand for det panel, der er omhandlet i artikel 143 i forordning (EU, Euratom) 2018/1046 og deres stedfortrædere

(2021/C 147 A/01)

I.   Panelet

Europa-Kommissionen forvalter systemet for tidlig opdagelse og udelukkelse (EDES). EDES blev oprettet i 2016 og er forankret i finansforordningen vedrørende EU's budget, som blev revideret i 2018 (1) (artikel 135-145). EDES er et effektivt redskab til at styrke beskyttelsen af EU's finansielle interesser mod upålidelige personer og enheder og svindlere (f.eks. udelukkelse fra at ansøge om at få del i midler fra EU og/eller de europæiske udviklingsfonde (EUF) og, hvor det er relevant, offentliggørelse heraf).

Sammenhængen i den administrative sanktionsprocedure sikres af det panel, der er omhandlet i finansforordningens artikel 143 (»panelet«).

Panelets vigtigste ansvarsområder er som følger:

| — | at vurdere alle anmodninger om administrative sanktioner fra de anvisningsberettigede i Kommissionen og de øvrige EU-institutioner og -organer |
| --- | --- |

—

at vurdere alle anmodninger om administrative sanktioner fra de anvisningsberettigede i Kommissionen og de øvrige EU-institutioner og -organer

| — | at vedtage henstillinger vedrørende administrative sanktioner, dvs. udelukkelse og/eller økonomiske sanktioner, og, hvor det er relevant, offentliggørelse heraf, efter anmodning fra en ved delegation bemyndiget anvisningsberettiget. |
| --- | --- |

—

at vedtage henstillinger vedrørende administrative sanktioner, dvs. udelukkelse og/eller økonomiske sanktioner, og, hvor det er relevant, offentliggørelse heraf, efter anmodning fra en ved delegation bemyndiget anvisningsberettiget.

I henhold til finansforordningens artikel 93 er EDES-panelet også ansvarligt for at vurdere tilfælde af interne finansielle uregelmæssigheder begået af EU-ansatte. Ved behandlingen af sådanne sager omfatter panelet tre supplerende medlemmer (en repræsentant for den kompetente ansættelsesmyndighed, et medlem udpeget af det kompetente personaleudvalg og et medlem af den juridiske tjeneste i den pågældende EU-institution eller det pågældende EU-organ).

Panelet har sin egen forretningsorden, der er fastsat ved Kommissionens afgørelse (EU) 2018/1220 (2). Disse regler regulerer den måde, som panelet tilrettelægger sit arbejde på.

Panelet består af:

| — | en fast, højtstående og uafhængig formand (»formanden«) |
| --- | --- |

—

en fast, højtstående og uafhængig formand (»formanden«)

| — | to repræsentanter for Kommissionen (to tilbagevendende medlemmer udpeget af Kommissionen) |
| --- | --- |

—

to repræsentanter for Kommissionen (to tilbagevendende medlemmer udpeget af Kommissionen)

| — | en repræsentant for den anmodende anvisningsberettigede. |
| --- | --- |

—

en repræsentant for den anmodende anvisningsberettigede.

Panelet bistås af et permanent sekretariat, der stilles til rådighed af Kommissionen og administrativt er tilknyttet Generaldirektoratet for Budget. Forhandlingerne og de skriftlige procedurer i panelet kan foregå på engelsk, fransk eller tysk.

II.   Panelets formand

Formanden repræsenterer panelet og leder alle panelets møder, som kan finde sted ved skriftlig procedure. Med bistand fra det permanente sekretariat, er det formandens opgave at:

| — | indkalde til og lede panelets møder og tilrettelægge panelets arbejde |
| --- | --- |

—

indkalde til og lede panelets møder og tilrettelægge panelets arbejde

| — | fastsætte tidsplanen for panelets møder efter høring af de faste medlemmer og om nødvendigt opfordre alle andre anvisningsberettigede til at deltage i panelets møder som observatører |
| --- | --- |

—

fastsætte tidsplanen for panelets møder efter høring af de faste medlemmer og om nødvendigt opfordre alle andre anvisningsberettigede til at deltage i panelets møder som observatører

| — | uddelegere beføjelser til et andet medlem af panelet til at underskrive dokumenter vedrørende en bestemt sag eller administrative anliggender på vegne af formanden, når det er relevant |
| --- | --- |

—

uddelegere beføjelser til et andet medlem af panelet til at underskrive dokumenter vedrørende en bestemt sag eller administrative anliggender på vegne af formanden, når det er relevant

| — | sikre et tæt samarbejde med OLAF og, fremover, med den europæiske anklager, hvor det er relevant |
| --- | --- |

—

sikre et tæt samarbejde med OLAF og, fremover, med den europæiske anklager, hvor det er relevant

| — | lette beslutningsprocessen og skabelsen af konsensus mellem panelets medlemmer med henblik på at foretage en foreløbig juridisk vurdering og vedtage panelets henstillinger. |
| --- | --- |

—

lette beslutningsprocessen og skabelsen af konsensus mellem panelets medlemmer med henblik på at foretage en foreløbig juridisk vurdering og vedtage panelets henstillinger.

Det vejledende antal årlige arbejdsdage, som der er behov for til at udføre de ovenfor beskrevne opgaver, fordeler sig som følger:

| — | ti (10) arbejdsdage til at deltage i møder i Bruxelles |
| --- | --- |

—

ti (10) arbejdsdage til at deltage i møder i Bruxelles

| — | tres (60) arbejdsdage til at udføre forberedende arbejde (som kan udføres på afstand). |
| --- | --- |

—

tres (60) arbejdsdage til at udføre forberedende arbejde (som kan udføres på afstand).

Mandatperioden er på fem år og kan ikke forlænges.

Formanden udnævnes til særlig rådgiver som omhandlet i artikel 5 i ansættelsesvilkårene for de øvrige ansatte i Den Europæiske Union. For at respektere formandens uafhængighed og varigheden af vedkommendes mandat vil vedkommendes kontrakter som særlig rådgiver blive forlænget indtil udløbet af vedkommendes mandat.

III.   Næstformanden

Næstformanden træder i formandens sted i tilfælde af, at denne er fraværende eller på anden måde lovligt forhindret. Næstformanden udnævnes også til særlig rådgiver som omhandlet i artikel 5 i ansættelsesvilkårene for de øvrige ansatte i Den Europæiske Union. Det vejledende antal arbejdsdage svarer til formandens.

IV.   Kriterier for at komme i betragtning (fælles for formanden og næstformanden)

Formanden og næstformanden vælges blandt tidligere medlemmer af Revisionsretten eller Domstolen eller tidligere tjenestemænd, der som minimum har været generaldirektør i en anden af EU-institutionerne end Kommissionen.

Endvidere skal kandidaterne opfylde følgende formelle kriterier på datoen for ansøgningsfristens udløb:

| — | Nationalitet: være statsborger i en af Den Europæiske Unions medlemsstater. |
| --- | --- |

—

Nationalitet: være statsborger i en af Den Europæiske Unions medlemsstater.

| — | Universitetsuddannelse eller eksamensbevis:






  — | have en uddannelse på universitetsniveau, der er afsluttet med et eksamensbevis, og som er normeret til mindst fire år, eller |
| --- | --- | --- |

—

Universitetsuddannelse eller eksamensbevis:

—

have en uddannelse på universitetsniveau, der er afsluttet med et eksamensbevis, og som er normeret til mindst fire år, eller

| — | have en uddannelse på universitetsniveau, der er afsluttet med et eksamensbevis, og som er efterfulgt af mindst et års relevant erhvervserfaring, forudsat at den normerede studietid er på mindst tre år (erhvervserfaringen på et år medregnes ikke i den erhvervserfaring, der kræves nedenfor efter endt uddannelse). |
| --- | --- |

—

have en uddannelse på universitetsniveau, der er afsluttet med et eksamensbevis, og som er efterfulgt af mindst et års relevant erhvervserfaring, forudsat at den normerede studietid er på mindst tre år (erhvervserfaringen på et år medregnes ikke i den erhvervserfaring, der kræves nedenfor efter endt uddannelse).

| — | Erhvervserfaring: have mindst 15 års erhvervserfaring efter endt uddannelse på et niveau svarende til de ovenfor nævnte kvalifikationer, hvoraf fem år skal stamme fra arbejde inden for det retlige, økonomiske og/eller finansielle område. |
| --- | --- |

—

Erhvervserfaring: have mindst 15 års erhvervserfaring efter endt uddannelse på et niveau svarende til de ovenfor nævnte kvalifikationer, hvoraf fem år skal stamme fra arbejde inden for det retlige, økonomiske og/eller finansielle område.

| — | Sprog: have et indgående kendskab til et af EU's officielle sprog og et tilfredsstillende kendskab til mindst et andet officielt sprog. |
| --- | --- |

—

Sprog: have et indgående kendskab til et af EU's officielle sprog og et tilfredsstillende kendskab til mindst et andet officielt sprog.

| — | Uafhængighed og interessekonflikter: Formanden/næstformanden varetager sit hverv i uafhængighed. Vedkommende må ikke have en interessekonflikt mellem hvervet som formand/næstformand for panelet og andre officielle pligter. |
| --- | --- |

—

Uafhængighed og interessekonflikter: Formanden/næstformanden varetager sit hverv i uafhængighed. Vedkommende må ikke have en interessekonflikt mellem hvervet som formand/næstformand for panelet og andre officielle pligter.

V.   Udvælgelseskriterier

Panelets formand og næstformand udvælges på grundlag af:

| — | deres personlige egenskaber og faglige kvalifikationer og |
| --- | --- |

—

deres personlige egenskaber og faglige kvalifikationer og

| — | deres omfattende erfaring med retlige og finansielle forhold og dokumenterede kompetence. |
| --- | --- |

—

deres omfattende erfaring med retlige og finansielle forhold og dokumenterede kompetence.

Væsentlige kriterier:

| — | indgående kendskab til den juridiske og finansielle sektor i Den Europæiske Union |
| --- | --- |

—

indgående kendskab til den juridiske og finansielle sektor i Den Europæiske Union

| — | gode evner inden for ideudvikling og analyse |
| --- | --- |

—

gode evner inden for ideudvikling og analyse

| — | gode skriftlige og mundtlige kommunikationsfærdigheder |
| --- | --- |

—

gode skriftlige og mundtlige kommunikationsfærdigheder

| — | dokumenterede kommunikationsfærdigheder med henblik på at kommunikere effektivt med interne og eksterne interessenter og at forsvare panelets holdning i europæiske og internationale fora. |
| --- | --- |

—

dokumenterede kommunikationsfærdigheder med henblik på at kommunikere effektivt med interne og eksterne interessenter og at forsvare panelets holdning i europæiske og internationale fora.

Ønskelige kvalifikationer:

| — | indgående kendskab til EU's finansforordninger og personalevedtægter |
| --- | --- |

—

indgående kendskab til EU's finansforordninger og personalevedtægter

| — | kendskab til Europa-Kommissionens strategi til bekæmpelse af svig |
| --- | --- |

—

kendskab til Europa-Kommissionens strategi til bekæmpelse af svig

| — | erfaring med behandlingen af sager om svig og uregelmæssigheder på EU-plan eller nationalt plan |
| --- | --- |

—

erfaring med behandlingen af sager om svig og uregelmæssigheder på EU-plan eller nationalt plan

| — | erhvervserfaring med fremlæggelse af analyseresultater på konferencer, seminarer og workshops |
| --- | --- |

—

erhvervserfaring med fremlæggelse af analyseresultater på konferencer, seminarer og workshops

| — | erfaring med retslige funktioner på højt niveau. |
| --- | --- |

—

erfaring med retslige funktioner på højt niveau.

VI.   Uafhængighed og erklæring om interessekonflikter (fælles for formanden og næstformanden)

Formanden og næstformanden skal handle uafhængigt og må ikke søge eller modtage instrukser fra EU-institutioner eller -organer eller andre offentlige eller private organer.

Panelets formand og næstformand skal fremlægge:

| — | en erklæring om, at vedkommende forpligter sig til at optræde uafhængigt og handle i almenhedens interesse |
| --- | --- |

—

en erklæring om, at vedkommende forpligter sig til at optræde uafhængigt og handle i almenhedens interesse

| — | en erklæring med en liste over alle andre aktiviteter, de har udført |
| --- | --- |

—

en erklæring med en liste over alle andre aktiviteter, de har udført

| — | en erklæring om særlige interesser, som kan have betydning for deres uafhængighed. |
| --- | --- |

—

en erklæring om særlige interesser, som kan have betydning for deres uafhængighed.

Ansøgerne skal i deres ansøgning bekræfte, at de er villige til at afgive disse erklæringer.

VII.   Betingelser for udnævnelse (fælles for formanden og næstformanden)

Panelets formand og næstformand udpeges efter en udvælgelsesprocedure:

Efter en vurdering af ansøgningerne, vil de bedst kvalificerede ansøgere, som anses for at have den bedst egnede profil, blive indkaldt til en samtale.

Kommissionen udarbejder en rangordnet liste med de to bedst kvalificerede ansøgere i følgende rækkefølge:

| — | den første på den rangordnede liste vil blive udnævnt til formand |
| --- | --- |

—

den første på den rangordnede liste vil blive udnævnt til formand

| — | den anden på den rangordnede liste vil blive udnævnt til næstformand. |
| --- | --- |

—

den anden på den rangordnede liste vil blive udnævnt til næstformand.

Ved fastlæggelsen af ovenstående rangordning vil Kommissionen sikre, at de to personer, der er valgt som henholdsvis formand og næstformand, har komplementære faglige profiler, og at de har erhvervet deres omfattende erfaring i to forskellige EU-institutioner.

VIII.   Lige muligheder

EU-institutionerne fører en aktiv ligestillingspolitik og tager imod ansøgninger uden forskelsbehandling på grund af køn, race, hudfarve, etnisk oprindelse, social baggrund, genetiske anlæg, sprog eller tro, politiske eller andre anskuelser, tilhørsforhold til et nationalt mindretal, formueforhold, fødsel, handicap, alder eller seksuel orientering.

IX.   Betingelser for udnævnelse af formanden og næstformanden

Panelets formand og næstformand udnævnes for et tidsrum på fem år, der ikke kan forlænges.

Panelets formand og næstformand modtager et honorar for hver arbejdsdag. Honoraret beregnes på grundlag af grundlønnen for en tjenestemand i Den Europæiske Union i løngrad 16, løntrin 1. Der vil blive betalt skat heraf til Den Europæiske Union.

Panelet har sæde i Bruxelles (Belgien). Panelets formand og næstformand vil have ret til at få refunderet deres udgifter til tjenesterejser på de vilkår, der er fastsat i vedtægten for tjenestemænd i Den Europæiske Union og de gennemførelsesbestemmelser hertil, som Kommissionen har vedtaget.

X.   Sådan ansøger du

Bemærk:

Interesserede kan ansøge om begge stillinger eller den ene eller den anden. Dette bør specificeres tydeligt i ansøgningen.

Ansøgninger skal indgives i elektronisk format til følgende adresse: BUDG-AVIS-DE-VACANCES@ec.europa.eu.

Yderligere oplysninger fås ved henvendelse pr. e-mail til Panel-secretariat-BUDG@ec.europa.eu.

Ansøgningen er kun gyldig, hvis ansøgerne sender deres CV i Word- eller PDF-format sammen med en motiveret ansøgning (højst 8 000 skrifttegn), på et af Den Europæiske Unions officielle sprog, til ovennævnte e-mailadresse.

Ansøgerne skal have en gyldig e-mailadresse. Denne e-mailadresse benyttes til at bekræfte, at vi har modtaget deres ansøgning, og til at informere dem om resultatet af udvælgelsesproceduren. Enhver ændring af e-mailadresse skal derfor meddeles Kommissionen.

For at gøre udvælgelsesarbejdet lettere vil alle henvendelser til ansøgerne om de ledige stillinger være på engelsk.

XI.   Frist

Fristen for at søge er 10 arbejdsdage efter datoen for offentliggørelsen af indkaldelsen af interessetilkendegivelser i Den Europæiske Unions Tidende.

Kommissionen forbeholder sig ret til at forlænge ansøgningsfristen for denne indkaldelse af interessetilkendegivelser alene ved en meddelelse i Den Europæiske Unions Tidende.

XII.   Beskyttelse af personoplysninger

Kommissionen sikrer, at ansøgernes personlige oplysninger behandles i overensstemmelse med Europa-Parlamentets og Rådets forordning (EU) 2018/1725 (3). Dette gælder navnlig fortroligheden og sikkerheden af sådanne oplysninger.

---

(1)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).

(2)  Kommissionens afgørelse (EU) 2018/1220 af 6. september 2018 om forretningsordenen for det panel, der omhandles i artikel 143 i Europa-Parlamentets og Rådets forordning (EU, Euratom) 2018/1046 (EUT L 226 af 7.9.2018, s. 7).

(3)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

---